مہمند ایجنسی پاکستان:

ایف سی کیمپ کی مسجد پر حملہ، ۴ بمبارہلاک،۲ اہلکار جان بحق

پاکستان کی سیکیورٹی فورسز نے ایف سی کیمپ کی مسجد پر حملہ آوروں کی کوشش ناکام بناتے ہوئے ۴ دہشت گردوں کو ہلاک کردیا۔

خبر کا کوڈ: ۴۲۴۷۰۷

تاریخ: ۲۶ بهمن ۲۰۱۶ - ۱۳:۴۳

رسا نیوز ایجنسی کی رپورٹ کے مطابق، پاکستانی فوج کے شعبہ تعلقات عامہ آئی ایس پی آر کے مطابق مہمند ایجنسی میں صبح 6 بجےغلنئی کے ایف سی کیمپ میں اسلحے سے لیس 4 حملہ آوروں نے مسجد میں داخل ہونے کی کوشش کی جہاں متعدد ریکروٹس موجود تھے۔ حملہ آوروں نے فائرنگ کی ۔

رپورٹ کے مطابق حملہ آوروں کا گھیراؤ کرکے انہیں مسجد سے باہر ہی روک دیا گیا جس کے نتیجے میں پاکستانی فوج کے 2 سیکورٹی اہلکار جان بحق ہوگئے۔ واقعے میں 2 حملہ آوروں نے خود کو دھماکے سے اڑایا جبکہ 2 حملہ آوروں کو سیکورٹی فورسز نے فائرنگ کرکے ہلاک کردیا۔

واضح رہے پاکستان کا نیم خود مختار قبائلی علاقہ مہمند ایجنسی افغانستان کے ساتھ ملنے والی سرحد کے قریب واقع ہے جہاں پاکستانی فوج، دہشت گردوں کے خلاف متعدد آپریشن بھی کرچکی ہے۔

پاکستانی فوج کے ترجمان عاصم باجوہ نے اپنے ٹوئیٹر پیغام میں اس حملے کی تصدیق کی ہے۔/۹۸۸/ن۹۴۰